A kínaiak mégsem döntik be az F1-es futamukat
Korábban úgy tûnt, hogy inkább focistákkal akarják világhírûvé tenni Sanghajt, de a 2020-ig érvényes városfejlesztési tervben is szerepel a nagydíj. Azerbajdzsán a tavalyinál jobb versenyt remél.
Malajziához és Szingapúrhoz hasonlóan tavaly az F1-es Kínai Nagydíj jövõje is megkérdõjelezõdött, de a Motorsport.com észrevette, hogy a 2016-2020 közötti idõszakra vonatkozó sanghaji sportfejlesztési tervben továbbra is szerepet szánnak az F1-es futamnak, ami így várhatóan az idén lejáró szerzõdés után is helyet kap a versenynaptárban.

„2020-ig (Sanghaj) elkötelezett a lendület megtartása mellett, és minden hónapban ikonikus rendezvényeket szervez – áll a helyi kormányzat által kiadott anyagban. – Elõször a nyolc meglévõ, nagyszabású esemény mûködését és hatékonyságát fejlesztjük, beleértve az F1-es Kínai Nagydíjat.”

A tervezet kitér arra is, hogy Sanghaj vonzerejét „elsõrangú nemzetközi sporteseményekkel” bõvítenék „2020-ig 1-2 új rendezvényt megszervezve.”

Az F1 2004 óta látogat el Kínába, de a sport ismertsége és népszerûsége továbbra sem éri el a nyugati világban tapasztalható szintet. Chase Carey, az F1 új elnök-vezérigazgatója nemrég azt nyilatkozta, hogy hosszabb távon Amerikában kell fejleszteni, de emellett „Ázsiában is mindenképpen van még lehetõség a növekedésre.”

Carey számára ebbõl a szempontból jó hír, hogy Bakuban, az idén már Azerbajdzsáni Nagydíj néven megrendezendõ futam helyszínén az idén jobban áll a jegyértékesítés, mint tavaly ilyenkor, és a fõszervezõ, Arif Rahimov annak is örül, hogy sikerül elmozdítani a futam idõpontját a Le Mans-i 24 órás verseny hétvégéjérõl, így nagyobb nemzetközi figyelem övezheti az eseményt.

Rahimov azt is reméli, hogy követik Szocsi példáját, és a pálya rövid történetének második F1-es futama nem lesz annyira unalmas, mint az elsõ volt.

„A versenyzõk magabiztosabbak lesznek a tavalyi futam után, és ez izgalmasabbnak ígérkezik. Ezt már az edzéseken és az F1-es idõmérõn is lehetett látni. A pálya kíméletlen, nem lehet hibázni rajta. Keskeny, és nem megbocsátó. Pont a megfelelõ ponton kell megcsípni a kerékvetõket, hogy a pilóta ne csússzon neki a falnak, ahogy például Lewis (Hamilton) is tette. Nagyszerû show lehet ebbõl.”

Ha még gyorsabban szeretne értesülni a Forma-1 legfrissebb fejleményeirõl, vagy kíváncsi a kulisszák mögötti érdekességekre, kövessen minket a Twitteren, és figyelje az egész nap rendszeresen frissülõ szürke dobozt a jobb oldali hasábban!
Forma-1 Azerbajdzsáni Nagydíj Forma-1 Kínai Nagydíj Forma-1-es hír